Aldrig har jeg oplevet så dårlig en handel og efterfølgende opfølgning af Elgiganten.
Bestiller 2 stk. nespressomaskiner til levering i København (bor selv i Esbjerg) da mine døtre har fødselsdag og jeg gerne vil sørge for at de får en fysisk pakke. Ved levering dukker kun den ene maskine op, hvorefter jeg kontakter Elgiganten som ikke kan svare på hvad der er sket, da det ser ud som begge er sendt og leveret. De vil derfor efterlyse den anden maskine og jeg vil blive kontaktet. Dette er jeg dog ikke særligt tilfreds med, da jeg nu står uden gave til min ene datter - men må acceptere at den skal efterlyses før de kan gøre yderligere. Jeg oplyser at jeg sådan set bare gerne vil have de sender en ny til adressen i København så hun kan få en gave. Dagen efter (fredag) modtager jeg en mail om, at nu er der sendt en ny maskine afsted til mig - så langt så godt, indtil jeg opdager at den er sendt til adressen i Esbjerg. Jeg kontakter straks Elgiganten som oplyser at det beklager de, men ikke kan ændre det. De tilbyder dog, at når jeg henter pakken kan jeg sende den videre til København og sende kvittering til Elgiganten som vil refundere porto. Alt dette vil dog først kunne ske i den efterfølgende uge - og da har min datter længe haft fødselsdag. Jeg spørger om jeg i stedet kan aflevere kaffemaskinen i Esbjerg og få pengene retur - så kan jeg jo i mellemtiden overføre penge til min datter som så selv må afsted til en butik i København og købe en maskine. Dette blev bekræftet.
Da jeg tirsdag efter at have været på posthuset for at hente maskinen henvendte mig til Elgiganten i Esbjerg kunne jeg ikke få pengene retur,da de ikke kunne se at der var betalt for 2 maskiner - hvorfor jeg måtte køre hjem med maskinen igen indtil man havde undersøgt sagen nærmere. Det skal oplyses, at jeg havde kvittering for betaling af 2 stk. maskiner. Bliver næste dag kontaktet og får oplyst, at man har fundet fejlen i deres system, og jeg bare kan henvende mig med maskinen så vil pengene blive refunderet. Jeg kører derfor igen til Elgiganten, hvor jeg samtidigt giver udtryk for min utilfredshed og frustrationen over hele forløbet synes man bør give mig en kompensation for bla. mangelfuld levering, dårlig service og ikke mindst det tidsforbrug - kørsel på posthus mv. som sagen har medført. Jeg bliver tilbudt kr. 50,- . Dette mener jeg direkte er uanstændigt og oplyser at hvis det er hvad de mener er rimeligt set i forhold til den dårlige behandling af sagen, kan de bare beholde pengene - det er jeg ikke interesseret i. Jeg får så tilbudt kr. 100,-. Jeg synes stadigt at det er en latterlig kompensation sat i forhold til sagen, men tager imod pengene - med bemærkning om, at jeg er vildt utilfreds med den behandling jeg har været udsat for.
Derfor - hvis det er måden man driver forretning på, og efterfølgende nærmest gør kunden til grin ved at tilbyde en latterlig lille kompensation, så vil jeg på det kraftigste fraråde alle jeg kender at handle ved Elgiganten, men i stedet handle et sted hvor man kan regne med servicen er i orden - også selvom varen i givet fald skulle være dyrere.
Vil meget gerne have en kommentar fra Elgiganten.
Hilsen Lene Lund

Efterfølgende kontaktet af Elgiganten - som gav en god service efterfølgende . Derfor 3 istedet for 1 stjerne.